Diari Oficial de la Generalitat Valenciana


Sumari del DOGV 4417, del 14-01-2003 (2002/14391)

ORDE de 20 de desembre de 2002, de la Conselleria d'Economia, Hisenda i Ocupació, de delegació de determinades facultats de la Llei de Patrimoni de la Generalitat Valenciana en el director general de Plans Especials d'Habitatge de la Conselleria de Benestar Social.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4417

Data del DOGV
:   14-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/14322


Data del document
:   20-12-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Conselleria Benestar Social
    * habitatge
    * delegació de poders

ORDE de 20 de desembre de 2002, de la Conselleria d'Economia, Hisenda i Ocupació, de delegació de determinades facultats de la Llei de Patrimoni de la Generalitat Valenciana en el director general de Plans Especials d'Habitatge de la Conselleria de Benestar Social. [2002/X14431]
  
Mitjançant Decret 15/2001, de 30 d'octubre, del president de la Generalitat Valenciana d'assignació de competències a Presidència i a les conselleries, les atribucions de la Conselleria de Benestar Social s'incrementaren en assignar-se, també, les polítiques d'integració de la immigració i els plans especials d'habitatge.
  
Al seu torn, com a noves unitats orgàniques de la Conselleria de Benestar Social el Decret 161/2001, de 30 d'octubre, del Govern Valencià ha creat, d'una banda, el Comissionat de Govern per a la immigració, i de l'altra, la Direcció General de Plans d'Habitatge.
  
El Decret 212/2001, de 18 de desembre, pel qual es modifica el Decret 138/2000, de 12 de setembre del Govern Valencià, que aprovà el Reglament Orgànic i Funcional de la Conselleria de Benestar Social establix en l'article 15 bis les funcions de la Direcció General de Plans d'Habitatge, que és el centre directiu al qual correspon elaborar, promoure i executar les mesures orientades a possibilitar l'articulació de polítiques d'integració i inclusió, en relació amb l'allotjament de col·lectius amb especials dificultats d'adaptació.
  
La integració dels dits col·lectius requerix, en ocasions, afavorir la subscripció de contractes d'arrendament d'habitatges propietat de la Generalitat Valenciana, en els quals s'atén les especials circumstàncies dels arrendataris.
  
En conseqüència, atesa l'especialitat de la matèria i per raons d'eficàcia administrativa s'ha considerat oportú delegar en el director general de Plans Especials d'Habitatge de la Conselleria de Benestar Social les actuacions que corresponen a la Conselleria d'Economia, Hisenda i Ocupació en relació amb les facultats d'administració, defensa i conservació dels habitatges que estan sent administrats per esta Direcció General de Patrimoni, per la seua naturalesa de bé patrimonial i que han sigut adquirides, en la major part, com a conseqüència d'herències intestades.
  
En virtut d'això, fent ús de les atribucions conferides en l'article 68 de la Llei 5/1983, de Govern Valencià, i d'acord amb el que estableixen els articles 13 i 16 de la Llei 30/19603, de 26 de novembre, de Règim Jurídic de les Administracions Públiques i Procediment Administratiu Comú
  
ORDENE
  
Article 1
  
Es delega en la Direcció General de Plans Especials d'Habitatge de la Conselleria de Benestar Social les facultats d'administració, defensa y conservació dels habitatges que, en concepte de béns patrimonials, li siguen adscrits per a integrar els programes que tinguen per objecte facilitar l'accés a l'habitatge als col·lectius amb especials dificultats d'adaptació, com persones majors amb escassos recursos, discapacitats, famílies monoparentals, drogodependents, immigrants i jóvens.
  
Article 2
  
En totes les resolucions que s'adopten en virtut de la delegació es farà constar expressament, segons pertoque, el que disposen l'article 68.6 de la Llei 5/1983, de 30 de desembre, de Govern Valencià, i els articles 13.4 i 16.3 de la Llei 30/19282, de 26 de novembre, de Règim Jurídic de les Administracions Públiques i Procediment Administratiu Comú
  
Article 3
  
La delegació d'atribucions que es disposa en la present ordre no serà obstacle perquè l'òrgan delegant puga advocar el coneixement o la resolució de tots aquells afers que considere oportuns i, així mateix, podrà revocar-la en qualsevol moment, d'acord amb el que disposen l'article 68.5 de la Llei 5/1983, de 30 de desembre, de Govern Valencià, i els articles 13.6 i 14 de la Llei 30/1992 esmentada.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 20 de desembre de 2002
  
El conseller d'Economia, Hisenda i Ocupació,